**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 27 /12/2024**

 **Αριθμ. Πρωτ.: 26257**

**ΑΠΟΣΠΑΣΜΑ**

**Από το πρακτικό της αριθμ. 45ης /2024 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 491**

 **Σύναψη προγραμματικής σύμβασης για το έτος 2025 και έγκριση του σχεδίου της σύμβασης για χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς.**

 Στη Λιβαδειά σήμερα 23η Δεκεμβρίου 2024 ημέρα Δευτέρα και, ώρα 13.30 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 25951/19-12-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα πέντε (5) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1. Αγνιάδης Παναγιώτης

 2. Τουμαράς Βασίλειος

 3. Καλλιαντάσης Χρήστος

 4. Παπαβασιλείου Αικατερίνη Αν και είχε νόμιμα προσκληθεί

 5. Μίχας Δημήτριος

 6. Ταγκαλέγκας Ιωάννης (προσήλθε στο 2ο Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών την υπ΄αριθμ. 25471/13-12-2024 έγγραφη εισήγηση της Δ/νσης Περιβάλλοντος , Καθαριότητας & Πρασίνου του Δήμου Λεβαδέων στην οποία αναφέρονται τα παρακάτω:

*Σύμφωνα με το άρθρο 7 της ΚΥΑ 50910/2727 (ΦΕΚ Β’ 1909/2003), υπόχρεοι φορείς για τη διαχείριση των στερεών αποβλήτων είναι: για τη συλλογή και μεταφορά των αποβλήτων οι ΟΤΑ πρώτου βαθμού και για την προσωρινή αποθήκευση, μεταφόρτωση, αξιοποίηση και διάθεση ο Φορέας Διαχείρισης Στερεών Αποβλήτων (ΦοΔΣΑ) της Ενότητας στην οποία ανήκει ο ΟΤΑ, σύμφωνα με τον Περιφερειακό Σχεδιασμό Διαχείρισης Στερεών Αποβλήτων.*

*Οι υπόχρεοι φορείς μπορούν να αναθέτουν τις αρμοδιότητες τους για τη διαχείριση των αποβλήτων σε φυσικά η νομικά πρόσωπα, σύμφωνα με τις σχετικές διατάξεις της κείμενης νομοθεσίας.*

*Η ΔΕΠΟΔΑΛ Α.Ε. Ο.Τ.Α. είναι ο υπόχρεος φορέας διαχείρισης στερεών αποβλήτων (ΦΟΔΣΑ) και λειτουργίας του Χ.Υ.Τ.Α. Λιβαδειάς. Λειτουργεί ως ΦοΔΣΑ με την μορφή της ανώνυμης εταιρείας (αρθρ. 236 του Ν. 4555/2018), είναι ο υπόχρεος φορέας διαχείρισης στερεών αποβλήτων της περιοχής αρμοδιότητας των τριών Δήμων – μελών της, ήτοι του Δήμου Λεβαδέων, του Δήμου Διστόμου – Αράχωβας – Αντίκυρας και του Δήμου Ορχομενού καθώς και της λειτουργίας του ΧΥΤΑ Λιβαδειάς.*

*Κατά συνέπεια ο Δήμος Λεβαδέων σύμφωνα με το άρθρο 100 § 4 του Ν.3852/10 μπορεί να προβεί σε σύναψη προγραμματικής σύμβασης με την ΔΕΠΟΔΑΛ Α.Ε Ο.Τ.Α. σχετικά με την υλοποίηση της υπηρεσίας της υγειονομικής ταφής των απορριμμάτων του Δήμου Λεβαδέων στον ΧΥΤΑ Λιβαδειάς.*

*Σκοπός της σύμβασης είναι η παροχή υπηρεσιών από τον Δήμο Λεβαδέων προς τη ΔΕΠΟΔΑΛ Α.Ε. Ο.Τ.Α. για την υποστήριξη της λειτουργίας και διαχείρισης του ΧΥΤΑ Λιβαδειάς.*

*Για την εκτέλεση της προγραμματικής σύμβασης ο δήμος Λεβαδέων για το έτος 2025 θα παρέχει στην ΔΕΠΟΔΑΛ Α.Ε. Ο.Τ.Α. «δάνειες» υπηρεσίες για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς έναντι του συνολικού ποσού των δώδεκα χιλιάδων ευρώ (12.000,00 €) πλέον Φ.Π.Α.*

*Λαμβάνοντας υπόψη τα ανωτέρω και:*

1. *Τις διατάξεις των άρθρων 65, 67, 100,104 και 238 του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» περί Συνδέσμων των Οργανισμών Τοπικής Αυτοδιοίκησης που συνενώνονται.*
2. *Το άρθρο 9 του Ν. 5056/2023 (ΦΕΚ 163/06.10.2023 τ. Α’) «Αρμοδιότητες δημοτικής επιτροπής - Προσθήκη άρθρου 74 Α στον ν. 3852/2010.*
3. *Την με αρ. 60/2024 (ΑΔΑ: Ψ0ΥΚΟΕ56-ΖΕΗ) απόφαση του Δ.Σ. της Δ.Ε.Π.Ο.Δ.Α.Λ. Α.Ε. Ο.Τ.Α. «Λήψη απόφασης για την σύναψη προγραμματικής σύμβασης για το έτος 2025, για χρήση «δάνειων» υπηρεσιών του Δήμου Λεβαδέων από την ∆ΕΠΟ∆ΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς, έγκριση σχεδίου προγραμματικής σύμβασης και ορισμό εκπροσώπου για την κοινή επιτροπή παρακολούθησης».*

*Καλείται η Δημοτική Επιτροπή*

1. *Να αποφασίσει τη σύναψη προγραμματικής σύμβασης για το έτος 2025 για χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς, µε το προβλεπόμενο κόστος των δώδεκα χιλιάδων ευρώ (12.000,00 ευρώ) πλέον ΦΠΑ.*
2. *Να αποφασίσει την έγκριση του σχεδίου της προγραμματικής σύμβασης για το έτος 2025, όπως ανωτέρω αναλυτικά περιγράφεται, µε τους όρους και συμφωνίες, µε σκοπό να αποτελέσει αυτή το τελικό κείμενο της προγραμματικής σύμβασης μεταξύ του Δήμου Λεβαδέων και της ∆ΕΠΟ∆ΑΛ Α.Ε. µε αντικείμενο την χρήση «δάνειων» υπηρεσιών του Δήμου Λεβαδέων από την ∆ΕΠΟ∆ΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς.*
3. *Να εξουσιοδοτήσει τον Δήμαρχο Λεβαδέων κ. Καραμάνη Δημήτριο για την υπογραφή της εν λόγω σύμβασης.*
4. Να ορίσει εκ μέρους του Δήμου Λεβαδέων δύο εκπροσώπους ως μέλη στην κοινή επιτροπή παρακολούθησης της προγραμματικής σύμβασης.

  **Η Δημοτική Επιτροπή λαμβάνοντας υπόψη :**

- Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. 60/2024 (ΑΔΑ: Ψ0ΥΚΟΕ56-ΖΕΗ) απόφαση του Δ.Σ. της Δ.Ε.Π.Ο.Δ.Α.Λ. Α.Ε. Ο.Τ.Α.

**-**Το με αριθ. πρωτ. 25471/13-12-2024 έγγραφο της Δ/νσης Περιβάλλοντος , Καθαριότητας & Πρασίνου του Δήμου Λεβαδέων που είχε διανεμηθεί

-Το σχέδιο της προγραμματικής σύμβασης που είχε διανεμηθεί

- Την μεταξύ των μελών συζήτηση σύμφωνα με τα πρακτικά

**-** την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει τη σύναψη προγραμματικής σύμβασης για το έτος 2025 μεταξύ του Δήμου Λεβαδέων και της ΔΕΠΟΔΑΛ Α.Ε. O.T.A για χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς, µε το προβλεπόμενο κόστος των δώδεκα χιλιάδων ευρώ (12.000,00 ευρώ) πλέον ΦΠΑ.

.

2.Εγκρίνει το σχέδιο της προγραμματικής σύμβασης για το έτος 2025, , µε τους όρους και συμφωνίες, µε σκοπό να αποτελέσει αυτή το τελικό κείμενο της προγραμματικής σύμβασης μεταξύ του Δήμου Λεβαδέων και της ∆ΕΠΟ∆ΑΛ Α.Ε. µε αντικείμενο την χρήση «δάνειων» υπηρεσιών του Δήμου Λεβαδέων από την ∆ΕΠΟ∆ΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς ως κατωτέρω:

**ΣΧΕΔΙΟ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

**Για χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A.**

**για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς.**

Στη Λιβαδειά, σήμερα, ………………………., στα γραφεία της «ΔΕΠΟΔΑΛ Α.Ε. Ο.Τ.Α.», οι ακόλουθοι συμβαλλόμενοι φορείς:

**1. Ο ΔΗΜΟΣ ΛΕΒΑΔΕΩΝ**, ο οποίος εδρεύει στη Λιβαδειά, Ν. Βοιωτίας, με ΑΦΜ 998016227, Δ.Ο.Υ. Λιβαδειάς , ο οποίος θα καλείται εφεξής Δήμος Λεβαδέων ή Δήμος, και εκπροσωπείται κατά νόμο, από τον Δήμαρχο Λεβαδέων κ. Καραμάνη Δημήτριο.

**2.** Η **Ανώνυμη Εταιρεία** με την επωνυμία **«Διαδημοτική Επιχείρηση Περιβάλλοντος και Οργάνωσης Διαχείρισης Απορριμμάτων Λιβαδειάς Ανώνυμη Εταιρεία των ΟΤΑ» και τον δ.τ. «ΔΕΠΟΔΑΛ Α.Ε. Ο.Τ.Α.»**, η οποία εδρεύει στη Λιβαδειά, οδός Χριστοδούλου αρ.12, ΤΚ 32131, με ΑΦΜ 999471989, Δ.Ο.Υ. Λιβαδειάς, η οποία θα καλείται στα επόμενα «ΔΕΠΟΔΑΛ Α.Ε.» ή ΦοΔΣΑ και εκπροσωπείται από τον αντιπρόεδρο του Δ.Σ. της ΔΕΠΟΔΑΛ Α.Ε. κ. Σταθά Ιωάννη (αριθμ. 60/2024 απόφαση Δ.Σ. ΔΕΠΟΔΑΛ Α.Ε., ΑΔΑ: Ψ0ΥΚΟΕ56-ΖΕΗ).

Έχοντας υπόψη:

1. Το άρθρο 100 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» περί προγραμματικών συμβάσεων.
2. Το άρθρο 225 του Ν. 3463/2006 «Κύρωση του Κώδικα Δήμων και Κοινοτήτων»
3. Την ΚΥΑ 50910/2727 (ΦΕΚ Β’ 1909/2003) Μέτρα και όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης,
4. Το άρθρο 30 του Ν. 3536/2007 περί Στέρεων Αποβλήτων, όπως τροποποιήθηκε με τον Ν. 3613/07,
5. Το άρθρο 15 του Ν. 3688/2008 περί θεμάτων διαχείρισης στερεών αποβλήτων,
6. Την ΚΥΑ 2527/2009 (ΦΕΚ 83/2009) Ειδικότερα ζητήματα και θέματα αναφορικά με τη λειτουργία, την άσκηση των δραστηριοτήτων και την άσκηση τιμολογιακής πολιτικής των Φορέων Διαχείρισης Στερεών Αποβλήτων (Φο.Δ.Σ.Α.)
7. Τις διατάξεις του Ν. 4412/2016 (ΦΕΚ Α’ 147/08-08-2016), «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε με το Ν. 4782/2021 (ΦΕΚ Α΄ 36/09.03.2021).
8. Την παράγραφο 3 του άρθρου 246 του Ν. 4555/2018 (ΦΕΚ Α 133/19.07.2018) «Τελικές διατάξεις».
9. Το άρθρο 227 του Ν. 4555/2018 «Αρμοδιότητες ΦοΔΣΑ».
10. Την υπ’ αριθμ. 7/2016 Απόφαση της Ενιαίας Ανεξάρτητης Αρχής Δημοσίων Συμβάσεων, βάσει της οποίας οι ΦοΔΣΑ αποτελούν αναθέτουσες αρχές.
11. Το κωδικοποιημένο Καταστατικό της ΔΕΠΟΔΑΛ Α.Ε. Ο.Τ.Α.
12. Το άρθρο 74Α παρ. 1 και παρ. 2γ περ. του ν. 3852/2010 (ΦΕΚ Α’ 87/07.06.2010) «Αρμοδιότητες δημοτικής επιτροπής»», όπως ισχύει. Ψ0ΥΚΟΕ56-ΖΕΗ
13. Την με αρ. 60/2024 (ΑΔΑ: Ψ0ΥΚΟΕ56-ΖΕΗ) απόφαση του Δ.Σ. της ΔΕΠΟΔΑΛ Α.Ε. «Έγκριση σχεδίου προγραμματικής σύμβασης μεταξύ της ΔΕΠΟΔΑΛ Α.Ε. Ο.Τ.Α. και του Δήμου Λεβαδέων για το έτος 2025 (εξουσιοδότηση για την υπογραφή της και ορισμό μέλους για την κοινή επιτροπή παρακολούθησης), με αντικείμενο την χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς».
14. Την με αρ. …………………… (ΑΔΑ: ………………………………..) απόφαση της Δημοτικής Επιτροπής του Δήμου Λεβαδέων «Έγκριση σύναψης Προγραμματικής Σύμβασης μεταξύ του Δήμου Λεβαδέων και της ΔΕΠΟΔΑΛ Α.Ε. Ο.Τ.Α. για το έτος 2025 (εξουσιοδότηση για την υπογραφή της και ορισμό μελών για την κοινή επιτροπή παρακολούθησης), με αντικείμενο την χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A. για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς.

Συμφωνούν, συνομολογούν και συναποδέχονται τα ακόλουθα:

**ΑΡΘΡΟ 1**

**ΠΡΟΟΙΜΙΟ ΚΑΙ ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

**1.1 Προοίμιο**

Οι δημοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της επικουρικότητας και της εγγύτητας, με στόχο την προστασία, την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας. Στις αρμοδιότητες των Δήμων στο τομέα του περιβάλλοντος κυρίαρχη θέση έχει η αποκομιδή και διαχείριση των αποβλήτων, της εδαφικής τους περιφέρειας.

Σύμφωνα με το άρθρο 7 της Κ.Υ.Α. 50910/2727 (ΦΕΚ Β’ 1909/2003), υπόχρεοι φορείς για τη διαχείριση των στερεών αποβλήτων είναι, για τη συλλογή και μεταφορά των αποβλήτων οι ΟΤΑ πρώτου βαθμού και για την προσωρινή αποθήκευση, μεταφόρτωση, αξιοποίηση και διάθεση ο Φορέας Διαχείρισης Στερεών Αποβλήτων ( ΦοΔΣΑ) της Ενότητας στην οποία ανήκει ο ΟΤΑ σύμφωνα με τον Περιφερειακό Σχεδιασμό Διαχείρισης Στερεών Αποβλήτων. Ειδικά ως προς τις εργασίες διαχείρισης των αποβλήτων από συσκευασίες ή από άλλα προϊόντα που υπόκεινται σε επαναχρησιμοποίηση ή αξιοποίηση, εφαρμόζονται οι διατάξεις του Ν. 2939/2001 και ειδικότερα του άρθρου 8, καθώς και οι διατάξεις των κατά περίπτωση κανονιστικών πράξεων που εκδίδονται σε εφαρμογή του.

Οι υπόχρεοι δε φορείς μπορούν να αναθέτουν τις αρμοδιότητες τους για τη διαχείριση των αποβλήτων σε φυσικά η νομικά πρόσωπα, σύμφωνα με τις σχετικές διατάξεις της κείμενης νομοθεσίας.

**Σε εφαρμογή του εγκεκριμένου ΠΕΣΔΑ Στερεάς Ελλάδας, του Αρθ. 30 του Ν. 3536/07 και του Αρθ. 265 του Ν. 3463/06, με την υπ’ αριθμ. 6126 Σύσταση και Καταστατικό Ανώνυμης Εταιρείας της Συμβολαιογράφου Λιβαδειάς, ΡΕΝΤΖΟΥ ΕΦΗ**, μετετράπη η Διαδημοτική Επιχείρηση ΔΕΠΟΔΑΛ, την οποία είχαν ιδρύσει οι Ο.Τ.Α. που ανήκουν στη 1η διαχειριστική ενότητα Ν Βοιωτίας του ΠΕΣΔΑ Στερεάς Ελλάδας, σε Ανώνυμη Εταιρεία με την επωνυμία «Διαδημοτική Επιχείρηση Περιβάλλοντος και Οργάνωσης Διαχείρισης Απορριμμάτων Λιβαδειάς Ανώνυμη Εταιρεία των ΟΤΑ» και τον δ.τ. «ΔΕΠΟΔΑΛ Α.Ε.», με σκοπό την προστασία του περιβάλλοντος και την εκπόνηση έργων και εργασιών σχετικών με το περιβάλλον, και ειδικότερα με σκοπό την άσκηση των δραστηριοτήτων που αναφέρονται στο άρθρο 7 παρ. 2 της κ.υ.α. 50910/2727/16.12.2003 (ΦΕΚ 1909 Β΄/ 22.12.2003) ή είναι συναφείς με αυτές.

**Η ΔΕΠΟΔΑΛ Α.Ε. Ο.Τ.Α. είναι ο υπόχρεος φορέας διαχείρισης στερεών αποβλήτων (ΦοΔΣΑ) και λειτουργίας του Χ.Υ.Τ.Α. Λιβαδειάς.** Λειτουργεί ως ΦοΔΣΑ με την μορφή της ανώνυμης εταιρείας (αρθρ. 236 του Ν. 4555/2018), είναι ο υπόχρεος φορέας διαχείρισης στερεών αποβλήτων της περιοχής αρμοδιότητας των τριών Δήμων – μελών της, ήτοι του Δήμου Λεβαδέων, του Δήμου Διστόμου – Αράχωβας – Αντίκυρας και του Δήμου Ορχομενού καθώς και της λειτουργίας του ΧΥΤΑ Λιβαδειάς. Στο πλαίσιο του Ν. 4555/2018 και των καταστατικών της προβλέψεων, μεταξύ άλλων και ενδεικτικά προβλέπεται στις αρμοδιότητές του, η τεχνική και συμβουλευτική υποστήριξη των ΟΤΑ ή φορέων σε θέματα διαχείρισης απορριμμάτων και προστασίας και σε θέματα διαχείρισης Περιβάλλοντος, η παροχή υπηρεσιών σε τομείς σχετικούς με την καθαριότητα και την διαχείριση των απορριμμάτων εν γένει, όπως σάρωση και καθαρισμός υπαίθριων και στεγασμένων χώρων, διαχείριση μπαζών κλπ., καθώς και στο πλαίσιο της εφαρμογής του ΠΕΣΔΑ Στερεάς Ελλάδας, προβλέπεται η αρμοδιότητά του ΦοΔΣΑ στη μηχανική αποκομιδή, στη μεταφορά και μεταφόρτωση, στην υγειονομική ταφή στην ανάκτηση και ανακύκλωση, συμπεριλαμβανομένης της μηχανικής επεξεργασίας και ενεργειακής αξιοποίησης των απορριμμάτων, η διασφάλιση της προστασίας της δημόσιας υγείας και του περιβάλλοντος με βάση τους εξής επί μέρους σκοπούς/ άξονες εντός της Περιφέρειας Στερεάς Ελλάδας με ειδικότερους στόχους την βέλτιστη χρήση της περιβαλλοντικής πολιτικής, την ελαχιστοποίηση των περιβαλλοντικών επιπτώσεων, τη μεγιστοποίηση της οικονομικότητας και αποτελεσματικότητας του συστήματος, τη βέλτιστη εφαρμογή της υπάρχουσας τεχνολογίας και τη συνεχή παρακολούθηση και εφαρμογή των τεχνολογικών εξελίξεων. Σύμφωνα δε με την υπ’ αριθμ. 7/2016 Απόφαση της Ενιαίας Ανεξάρτητης Αρχής Δημοσίων Συμβάσεων, οι ΦοΔΣΑ αποτελούν αναθέτουσες αρχές.

Η ΔΕΠΟΔΑΛ Α.Ε. μέχρι σήμερα δεν έχει στελεχωθεί με το απαιτούμενο προσωπικό, με αποτέλεσμα να μην διαθέτει οργανωτική επάρκεια, και να μην δύναται εκ του λόγου αυτού να ανταποκριθεί στις απορρέουσες από τις κείμενες διατάξεις περί δημοσίων συμβάσεων υποχρεώσεις της, γεγονός που οδηγεί σε δυσχέρεια επίλυσης θεμάτων και οργανωτικής δυσλειτουργίας που άπτονται στην εκ του νόμου και την καταστατική της πρόβλεψη για τη λειτουργία και διαχείριση του χώρου υγειονομικής ταφής απορριμμάτων και ως εκ τούτου, δεν διαθέτει την απαραίτητη υποδομή, εμπειρία και τεχνογνωσία ώστε να είναι δυνατό να ανταποκριθεί πλήρως στο έργο της διαχείρισης και λειτουργίας του ΧΥΤΑ Λιβαδειάς και να διαχειρίζεται εύρυθμα και αποδοτικά αυτόν.

Η παρούσα έχει ως σκοπό την υποστήριξη της ΔΕΠΟΔΑΛ Α.Ε. Ο.Τ.Α. με τη χρήση «δάνειων» υπηρεσιών του Δήμου Λεβαδέων για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς

Με την παρούσα Σύμβαση που συντάχθηκε σε εφαρμογή του άρθρου 100 του Ν. 3852/2010 καθορίζεται ένα πλαίσιο συμφωνίας μεταξύ των συμβαλλομένων μερών και προσδιορίζονται το αντικείμενο, οι τρόποι και οι διαδικασίες υλοποίησης του περιεχομένου της.

**1.2. Περιεχόμενα της σύμβασης**

Η παρούσα Προγραμματική Σύμβαση περιέχει τις διατάξεις και τις διαδικασίες που θα ισχύσουν για την υλοποίησή της και συγκεκριμένα:

Άρθρο 1: Προοίμιο και Περιεχόμενα της Σύμβασης

Άρθρο 2: Αντικείμενο της Σύμβασης

Άρθρο 3: Σκοπός των παρεχόμενων υπηρεσιών

Άρθρο 4: Οι υποχρεώσεις και τα δικαιώματα των συμβαλλομένων μερών

Άρθρο 5: Προσωπικό – Λοιπές Εργασίες

Άρθρο 6: Προϋπολογισμός-πόροι της σύμβασης – Λοιπές εργασίες

Άρθρο 7: Χρονική διάρκεια ισχύος της σύμβασης

Άρθρο 8: Κοινή επιτροπή παρακολούθησης και υλοποίησης

Άρθρο 9: Κυρώσεις μη καταβολής οφειλομένου ποσού

Άρθρο 10: Επίλυση διαφορών

Άρθρο 11: Τελικές διατάξεις

**ΑΡΘΡΟ 2**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Αντικείμενο της παρούσας σύμβασης είναι η προγραμματική δέσμευση των συμβαλλομένων μερών σχετικά με την χρήση «δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. O.T.A. για την οργανωτική υποστήριξη της εταιρείας, στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς, προκειμένου η ΔΕΠΟΔΑΛ Α.Ε. Ο.Τ.Α. να ανταποκρίνεται στις υποχρεώσεις της, ως αναθέτουσα Αρχή σύμφωνα με τις κείμενες διατάξεις και νόμους και με τις ΚΥΑ ΗΠ 29407/3508, ΦΕΚ 1572Β/16.12.02 «Μέτρα και όροι για την υγειονομική ταφή των αποβλήτων» και ΗΠ 50910/2727, ΦΕΚ 1909Β/22-12-2003 «Μέτρα και όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης»

**ΑΡΘΡΟ 3**

**ΣΚΟΠΟΣ ΤΩΝ ΠΑΡΕΧΟΜΕΝΩΝ ΥΠΗΡΕΣΙΩΝ**

Σκοπός της σύμβασης είναι η από τη ΔΕΠΟΔΑΛ Α.Ε. Ο.Τ.Α. (ΦΟΔΣΑ) χρήση «δάνειων» υπηρεσιών του Δήμου Λεβαδέων για την οργανωτική υποστήριξη της εταιρείας στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς, για την υποστήριξη των οποίων υπηρεσιών, όπως περιγράφονται στα άρθρα 4 και 5 της παρούσας, προβλέπεται το προσωπικό, τα μέσα και ο εξοπλισμός που θα διαθέτει ο «Δήμος» με δικές του δαπάνες, έναντι της αμοιβής που συμφωνείται και καθορίζεται στο άρθρο 6 της παρούσας.

**ΑΡΘΡΟ 4**

**ΟΙ ΥΠΟΧΡΕΩΣΕΙΣ ΚΑΙ ΤΑ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ ΜΕΡΩΝ**

**4.1. Υποχρεώσεις και Δικαιώματα του Δήμου Λεβαδέων:**

Ο Δήμος Λεβαδέων αναλαμβάνει:

1. Να διευκολύνει με κάθε νόμιμο τρόπο την εφαρμογή των υπηρεσιών που περιγράφονται στην παρούσα.
2. Να παρέχει και να εκτελεί τις υπηρεσίες και εργασίες που αναλαμβάνει με την παρούσα σύμβαση, προσηκόντως και εμπροθέσμως, σε συνάρτηση με τον επιδιωκόμενο σκοπό και το αντικείμενο αυτής.
3. Να διαθέτει το αναγκαίο προσωπικό με την απαιτούμενη εμπειρία και εξειδίκευση για την άρτια, αποτελεσματική και απρόσκοπτη εκτέλεση των προβλεπόμενων στην παρούσα σύμβαση εργασιών, καθ΄ όλη τη χρονική διάρκεια ισχύος της παρούσας σύμβασης. Το προσωπικό, που θα διαθέσει ο «Δήμος Λεβαδέων» για την οργανωτική υποστήριξη της ΔΕΠΟΔΑΛ Α.Ε. Ο.Τ.Α. στη διαχείριση δημοσίων συμβάσεων, μελετών, έργων, υπηρεσιών, προμηθειών που αφορούν στην λειτουργία και διαχείριση του ΧΥΤΑ Λιβαδειάς, θα παραμείνει σε όλη τη διάρκεια της παρούσας, προσωπικό του Δήμου Λεβαδέων, διατηρώντας με αυτόν την ίδια σχέση εργασίας και τα ίδια εργασιακά και ασφαλιστικά δικαιώματα. Τονίζεται ρητά ότι το ως άνω προσωπικό δεν θα έχει καμία απολύτως σχέση ή εξάρτηση από την «ΔΕΠΟΔΑΛ Α.Ε.» . O Δήμος Λεβαδέων έχει την πλήρη ευθύνη του προσωπικού αυτού ως εργοδότης. Ο «Δήμος Λεβαδέων» είναι ο μόνος υπεύθυνος για την καταβολή των μισθών και κάθε άλλων πρόσθετων παροχών προς το προσωπικό, και θα υπέχει όλες τις υποχρεώσεις της εργατικής και ασφαλιστικής νομοθεσίας.
4. Να προβαίνει άμεσα στην υποστήριξη των εργασιών που αναφέρονται στο άρθρο 5 της παρούσας.
5. Να συνεργάζεται τακτικά και εκτάκτως – όταν απαιτείται- με τη ΔΕΠΟΔΑΛ ΑΕ για κάθε ζήτημα που ανακύπτει και αφορά στην εύρυθμη και αποτελεσματική λειτουργία των δράσεων που αναλαμβάνονται με την παρούσα.
6. Να λαμβάνει γνώση και να του παρέχεται κάθε απαραίτητη πληροφορία για την πορεία των υπηρεσιών που αποτελούν το αντικείμενο της παρούσας.
7. Να διαθέτει, για το χρονικό διάστημα ισχύος της παρούσας σύμβασης, το προσωπικό, τον εξοπλισμό και να εκτελεί τις εργασίες και προμήθειες που αναφέρονται στο άρθρο 5 της παρούσας.
8. Να συμμετέχει με δύο (2) εκπροσώπους στην επιτροπή παρακολούθησης και υλοποίησης του άρθρου 8 της παρούσας.
9. Να συμμορφώνεται με τις οδηγίες και τις υποδείξεις της Κοινής Επιτροπής του άρθρου 8 της παρούσας.

**4.2. Υποχρεώσεις και Δικαιώματα της ΔΕΠΟΔΑΛ- Α.Ε.**

 Η Δ.Ε.Π.Ο.Δ.Α.Λ. ΑΕ αναλαμβάνει:

1. Να μεριμνά για την έγκαιρη τακτοποίηση των υποχρεώσεών της έναντι της παρούσας προγραμματικής σύμβασης.
2. Να μεριμνά για την κάλυψη των οικονομικών υποχρεώσεων της προς τον Δήμο Λεβαδέων, που απορρέουν από τα άρθρα 5 και 6 της παρούσας.
3. Να υποστηρίζει και να εποπτεύει την δραστηριότητά της στον τομέα, για την χρονική διάρκεια ισχύος της Σύμβασης, φροντίζοντας να είναι αποτελεσματική και να ανταποκρίνεται πλήρως και έγκαιρα στους ελέγχους που απαιτούνται.
4. Να τηρεί τις διατάξεις της εργατικής νομοθεσίας .
5. Να συνεργάζεται τακτικά και εκτάκτως – όταν απαιτείται- με το Δήμο Λεβαδέων για κάθε ζήτημα που ανακύπτει και αφορά στην εύρυθμη και αποτελεσματική λειτουργία των υπηρεσιών που αναλαμβάνονται με την παρούσα.
6. Να συμμετέχει με ένα (1) εκπρόσωπο στην επιτροπή παρακολούθησης και υλοποίησης του άρθρου 8 της παρούσας.
7. Να συμμορφώνεται με τις οδηγίες και τις υποδείξεις της Κοινής Επιτροπής του άρθρου 8 της παρούσας.
8. Κάθε άλλη εργασία που δεν καταγράφεται στην παρούσα, αλλά αποτελεί ρητή υποχρέωση των ΦοΔΣΑ, αποτελεί υποχρέωση της ΔΕΠΟΔΑΛ Α.Ε.

**ΑΡΘΡΟ 5**

**ΠΡΟΣΩΠΙΚΟ – ΕΞΟΠΛΙΣΜΟΣ – ΛΟΙΠΕΣ ΕΡΓΑΣΙΕΣ**

Σύμφωνα με την παρ. 4 του άρθρου 100 του Ν. 3852/2010 « Για την εκτέλεση των προγραμματικών συμβάσεων και στο πλαίσιο των συμφωνούμενων δικαιωμάτων και υποχρεώσεων των συμβαλλόμενων οργανισμών και φορέων, επιτρέπεται η απασχόληση προσωπικού του ενός συμβαλλομένου στον άλλον, καθώς και η παραχώρηση της χρήσης ακινήτων, εγκαταστάσεων, μηχανημάτων και μέσων».

Ο Δήμος Λεβαδέων, σύμφωνα με την παραπάνω διάταξη και για την εκτέλεση της παρούσας, διαθέτει προσωπικό και παρέχει τεχνική υποστήριξη **για το χρονικό διάστημα ισχύος της παρούσας σύμβασης έναντι του συνολικού ποσού** **των δώδεκα χιλιάδων ευρώ (12.000,00 €)** **χωρίς το Φ.Π.Α.** ως κατωτέρω:

Λόγω ανεπάρκειας της οργανωτικής δομής της ΔΕΠΟΔΑΛ ΑΕ ο Δήμος Λεβαδέων θα παρέχει προς αυτή «δάνειες» υπηρεσίες στη διαχείριση δημοσίων συμβάσεων μελετών, έργων, υπηρεσιών που αφορούν στην λειτουργία και διαχείριση του ΧΥΤΑ Λιβαδειάς, δια του προσωπικού των αρμοδίων υπηρεσιών του, και ειδικότερα τις διαδικασίες εκπόνησης, επίβλεψης μελετών και εργασιών, διενέργειας διαγωνισμών, σύνταξη τευχών δημοπράτησης, διακηρύξεων διαγωνισμών, ορισμό επιτροπών για τη διενέργεια διαγωνισμών, τυχόν επιτροπών ενστάσεων, παρακολούθηση και διοίκηση των συμβάσεων (επίβλεψη), αξιολόγηση των προσφορών, παρακολούθηση μέχρι την ολοκλήρωση της διαδικασίας, μέχρι και την ανάθεση της σύμβασης, και άλλες τεχνικές εργασίες, το κόστος των οποίων προβλέπεται στον Ν. 3316/05 και προϋπολογίζεται **στις δώδεκα χιλιάδες ευρώ (12.000,00 €).**

**ΑΡΘΡΟ 6**

**ΠΡΟΫΠΟΛΟΓΙΣΜΟΣ – ΠΟΡΟΙ ΤΗΣ ΣΥΜΒΑΣΗΣ – ΟΙΚΟΝΟΜΙΚΗ ΔΙΑΧΕΙΡΙΣΗ**

Για το χρονικό διάστημα ισχύος της παρούσας προγραμματικής σύμβασης ο συνολικός προϋπολογισμός του Προγράμματος διαμορφώνεται ως εξής:

1. Η ΔΕΠΟΔΑΛ-Α.Ε. θα καταβάλλει στον Δήμο Λεβαδέων το ποσό **των δώδεκα χιλιάδων ευρώ (12.000,00 €) μη συμπεριλαμβανομένου του ΦΠΑ**, για το προσωπικό που διαθέτει ο Δήμος, και την τεχνική και οργανωτική υποστήριξη, σύμφωνα με τα άρθρα 4 και 5 της παρούσας, από τον προϋπολογισμό της.

|  |  |  |
| --- | --- | --- |
| **α/α** | **Περιγραφή** | **Ποσό, πλέον ΦΠΑ, €** |
| 1 | Διαχείριση δημοσίων συμβάσεων μελετών, έργων, υπηρεσιών που αφορούν στην λειτουργία και διαχείριση του ΧΥΤΑ Λιβαδειάς και ειδικότερα, διαδικασίες εκπόνησης, επίβλεψης μελετών και εργασιών, διενέργειας διαγωνισμών, σύνταξη τευχών δημοπράτησης, διακηρύξεων διαγωνισμών, ορισμό επιτροπών για τη διενέργεια διαγωνισμών, τυχόν επιτροπών ενστάσεων, παρακολούθηση και διοίκηση των συμβάσεων (επίβλεψη), αξιολόγηση των προσφορών, παρακολούθηση μέχρι την ολοκλήρωση της διαδικασίας, μέχρι και την ανάθεση της σύμβασης, και άλλες τεχνικές εργασίες. | 12.000,00 |
|   | **Σύνολο** | **12.000,00** |

1. Οι πόροι για την υλοποίηση της παρούσας προγραμματικής σύμβασης θα προέλθουν από τον προϋπολογισμό της ΔΕΠΟΔΑΛ Α.Ε., όσον αφορά τις υποχρεώσεις αυτής προς τον Δήμο για το χρονικό διάστημα ισχύος της. Τα ποσά για την υλοποίηση της σύμβασης εγγράφονται στον προϋπολογισμό των συμβαλλομένων ως «υποχρεωτικές δαπάνες»
2. Για το χρονικό διάστημα ισχύος της παρούσας προγραμματικής σύμβασης η ΔΕΠΟΔΑΛ Α.Ε. θα αποδίδει στον Δήμο Λεβαδέων τα ποσά που απορρέουν ως υποχρέωσή της από το άρθρο 5 της παρούσας, σε ισόποσες τριμηνιαίες δόσεις. Η είσπραξη κάθε τριμηνιαίας δόσης γίνεται εντός του πρώτου δεκαημέρου του αντίστοιχου τριμήνου. Ο Δήμος Λεβαδέων θα εκδίδει σχετικό γραμμάτιο είσπραξης στον Κ.Α. Εσόδων 0434.005 με τίτλο «Έσοδα από προγραμματική σύμβαση με ΔΕΠΟΔΑΛ Α.Ε», αφού προηγούμενα έχει εκδώσει τιμολόγιο παροχής υπηρεσιών προς την ΔΕΠΟΔΑΛ Α.Ε.
3. Στο τέλος της σύμβασης, απολογιστικά και με βάσει τις πραγματοποιηθείσες δαπάνες από τον «Δήμο», θα υπολογιστεί το ακριβές δαπανηθέν ποσό για την υλοποίηση της παρούσας και οι όποιες τελικές υποχρεώσεις των μερών (καταβολή επιπλέον ποσού από την «ΔΕΠΟΔΑΛ Α.Ε.» σε περίπτωση που, οι συνολικές πραγματοποιηθείσες δαπάνες από τον «Δήμο» υπερβούν το ποσό της παρ. 1 του παρόντος άρθρου ή επιστροφή ποσού από τον «Δήμο» σε αντίθετη περίπτωση.
4. Στα πλαίσια της παρούσας, η Δ/νση Οικονομικών Υπηρεσιών του Δήμου Λεβαδέων, εκδίδει σχετική βεβαίωση περί του συνολικού δαπανηθέντος ποσού, προς την «ΔΕΠΟΔΑΛ Α.Ε. Ο.Τ.Α.» σύμφωνα με τις απολογιστικές δαπάνες και στοιχεία που επισυνάπτουν οι αρμόδιες Υπηρεσίες.

**ΑΡΘΡΟ 7**

**ΧΡΟΝΙΚΗ ΔΙΑΡΚΕΙΑ ΙΣΧΥΟΣ ΤΗΣ ΣΥΜΒΑΣΗΣ**

1. Η παρούσα προγραμματική σύμβαση ισχύει από την υπογραφή της και για χρονικό διάστημα μέχρι την λήξη του έτους 2025 (31-12-2025).
2. Η διάρκεια ισχύος της παρούσας μπορεί να παραταθεί με απόφαση η οποία λαμβάνεται από τα συλλογικά όργανα των συμβαλλομένων μερών.

**ΑΡΘΡΟ 8**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΚΑΙ ΥΛΟΠΟΙΗΣΗΣ**

1. Για την υλοποίηση του αντικειμένου της παρούσας, την τήρηση των όρων της, οι συμβαλλόμενοι συγκροτούν Κοινή Επιτροπή παρακολούθησης και υλοποίησης.
2. Η Κοινή Επιτροπή είναι πενταμελής και αποτελείται από δύο εκπροσώπους του Δήμου Λεβαδέων, έναν εκπρόσωπο του Δήμου Ορχομενού, έναν εκπρόσωπο του Δήμου Διστόμου-Αράχωβας-Αντίκυρας και έναν εκπρόσωπο της ΔΕΠΟΔΑΛ Α.Ε. Στην Κοινή Επιτροπή προεδρεύει εκπρόσωπος του Δήμου Λεβαδέων.
3. Κάθε συμβαλλόμενο μέρος έχει δικαίωμα αλλαγής των εκπροσώπων του στην Κοινή Επιτροπή, μετά από σχετική έγγραφη γνωστοποίηση προς το άλλο συμβαλλόμενο μέρος.
4. Η Κοινή Επιτροπή συνεδριάζει μια φορά ανά μήνα και έκτακτα όποτε απαιτείται, μετά από πρόσκληση του Προέδρου, έστω και με την πλειοψηφία των μελών της είτε κατόπιν αιτήσεως ενός εξ’ αυτών. Οι αποφάσεις της Επιτροπής λαμβάνονται με απόλυτη πλειοψηφία των μελών της. Στην πρώτη συνεδρίαση της η Κοινή Επιτροπή αποφασίζει για τα λοιπά θέματα που αφορούν στην λειτουργία της.
5. Η Κοινή Επιτροπή παρακολουθεί την πορεία εκτέλεσης των αντικειμένων, μεριμνά για την τήρηση, των όρων και του χρονοδιαγράμματος της παρούσας. Παρεμβαίνει για την επίλυση κάθε διαφοράς που προκύπτει από την εφαρμογή της σύμβασης, διατηρώντας το δικαίωμα να ερμηνεύει και να αποσαφηνίζει τους όρους της. Επίσης η Επιτροπή αποφασίζει για τυχόν τροποποιήσεις των όρων της παρούσας σύμβασης, εφόσον κριθεί αναγκαίο.
6. Η Κοινή Επιτροπή διατηρεί τις υποχρεώσεις και τα δικαιώματα που προβλέπονται στα υπόλοιπα άρθρα της παρούσας προγραμματικής σύμβασης
7. Ως μέλη της κοινής επιτροπής ορίζονται από τον Δήμο Λεβαδέων: 1) …………………………………………… …………………………………….., 2) ……………………….……………………………………………..………..…., από τον Δήμο Ορχομενού …..…………………………………………………………….……….………...…………., από τον Δήμο Διστόμου-Αράχωβας-Αντίκυρας ……….…………………………..…….……………………………….....…..., και από την ΔΕΠΟΔΑΛ Α.Ε. ο κ. Τζήμητρας Βασίλειος, μέλος του Δ.Σ. της ΔΕΠΟΔΑΛ Α.Ε. Ο.Τ.Α. (αριθμ. απόφασης 60/2024 (ΑΔΑ: Ψ0ΥΚΟΕ56-ΖΕΗ).

**ΑΡΘΡΟ 9**

**ΚΥΡΩΣΕΙΣ ΜΗ ΚΑΤΑΒΟΛΗΣ ΟΦΕΙΛΟΜΕΝΟΥ ΠΟΣΟΥ**

Σε περίπτωση μη καταβολής δόσης από την ΔΕΠΟΔΑΛ-Α.Ε., όπως ορίζεται ανωτέρω, τούτη θα επιβαρύνεται με προσαύξηση 1% για κάθε μήνα καθυστέρησης που υπολογίζεται από την αμέσως επόμενη ημέρα από την λήξη της.

**ΑΡΘΡΟ 10**

**ΕΠΙΛΥΣΗ ΔΙΑΦΟΡΩΝ**

Για κάθε διαφορά που τυχόν θα προκύψει από την εκτέλεση της παρούσας σύμβασης, αρμόδια ορίζονται τα δικαστήρια της Λιβαδειάς .

Η παράλειψη υποχρεώσεων ή η μη τήρηση των όρων της παρούσας από οποιοδήποτε συμβαλλόμενο μέρος έχει ως συνέπεια τη λύση της παρούσας σύμβασης.

**ΑΡΘΡΟ 11**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση της παρούσας είναι δυνατόν να υλοποιηθεί εφόσον κριθεί αναγκαίο κατά την εκτέλεση της παρούσας και ύστερα από νεότερη έγγραφη συμφωνία μεταξύ των συμβαλλομένων (Συμπληρωματική Προγραμματική Σύμβαση).

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη, αφού αναγνώσθηκε η σύμβαση αυτή, υπογράφηκε σε τέσσερα (4) πρωτότυπα και κάθε μέρος έλαβε από δύο (2).

**ΟΙ ΣΥΜΒΑΛΛΟΜΕΝΟΙ**

 **Για τον ΔΗΜΟ ΛΕΒΑΔΕΩΝ Για τη ΔΕΠΟΔΑΛ Α.Ε. Ο.Τ.Α.**

3.Εξουσιοδοτεί τον Δήμαρχο Λεβαδέων κ. Καραμάνη Κ. Δημήτριο για την υπογραφή της εν λόγω σύμβασης.

4.Ορίζει εκ μέρους του Δήμου Λεβαδέων δύο εκπροσώπους ως μέλη στην κοινή επιτροπή παρακολούθησης της προγραμματικής σύμβασης τους κάτωθι:

 α) Καλλιαντάση Χρήστο - δημοτικό σύμβουλο και β)Τζουβάρα Νικόλαο - δημοτικό σύμβουλο.

 **Η απόφαση πήρε αριθμό 491/2024.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος
5. Ταγκαλέγκας Ιωάννης

 ΠΙΣΤΟ ΑΠΟΣΠΑΣΜΑ

 Λιβαδειά 27 -12-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ